Comitium

Comitium (italiensk: Comizio) var opprinnelig et offentlig møtested under åpen himmel i antikkens Roma. Det hadde en betydelig religiøs og profetisk betydning.Vasaly, Ann (1993): Representations. University of California Press. ISBN 978-0-520-20178-1. s. 61–64 Navnet kommer fra det latinske ordet for «forsamling».«Definition of comitium», Latin Dictionary Lokaliseringen av Comitium i det nordvestlige hjørnet av Forum Romanum gikk senere tapt under byens vekst og utvikling. En del av Romas eldste monumenter, eldre enn Forum Romanum, er en taleplattform, kjent som Rostra, Column Maenia, Graecostasis, Tabula Valeria, og kultstedet Lapis Niger var deler som var assosiert med Comitium.

Comitium var lokalisering av mye av det lovmessige og politiske livet fra Romas eldste urbane tid. Det var den eldste folkelige forsamling av organiserte valg.Willis, George (2005): The Roman assemblies from their origin to the end of the republic. Adamant Media Corporation. ISBN 978-1-4021-3683-2. s. 10 Senere var det samlingsstedet for Comitia tributa (stammeforsamlingen), Concilium plebis (plebeierforsamlingen), og rådsforsamlingen Comitia Curiata, hovedforsamlingen for de første tiårene under den romerske republikken da romerne var organisert i enheter kalt for Curia.Byrd, Robert (1995): The Senate of the Roman Republic. U.S. Government Printing Office, Senate Document 103-23, s. 33 Comitium lå foran møtehuset til det romerske senatet, det fortsatt eksisterende huset til Curia Iulia og dets forgjenger Curia Hostilia. Curia er assosiert med Comitium av både Titus Livius og Cicero.Burn, Robert (1871): Rome and the Campagna. Deighton, Bell, and Co.; First Edition. s. 82.

Formell arkeologi begynte ikke før slutten av 1800-tallet med opprettelsen av Instituto di Corrispondenza og arbeidet til den tyske arkeologen Friedrich Wilhelm Eduard Gerhard. Arkeologisk undersøkelser begynte først på museer med katalogisering av eksisterende samlinger som bakgrunnskunnskap for det filologiske studiet av antikken.Andrén, Anders (1998): Between Artifacts and Texts. Springer; 1. utg. ISBN 978-0-306-45556-8. s. 15 Første egentlige utgravninger begynte på begynnelsen av 1900-tallet av en rekke tyske arkeologer, men også den italienske arkeologen Giacomo Boni.Wiseman, Timothy Peter (1992): Talking to Virgile. University of Exeter Press; 1. utg. ISBN 978-0-85989-375-6. s. 134.

 Referanser 

 Litteratur 
 Andrén, Anders (1998): Between Artifacts and Texts. New York: Plenum Press. ISBN 978-0-306-45556-8.
 Botsford, George (2005): The Roman Assemblies from Their Origin to the End of the Republic. City: Adamant Media Corporation. ISBN 978-1-4021-3683-2.
 Grandazzi, Alexandre (1997): The Foundation of Rome. Ithaca: Cornell University Press. ISBN 978-0-8014-8247-2.
 Morstein-Marx, Robert (2004): Mass Oratory and Political Power in the Late Roman Republic. Cambridge: Cambridge University Press. ISBN 978-0-521-82327-2.

 Eksterne lenker 

 Resource: Comitium UCLA, Digital Roman Forum
 The Roman Forum & the Antiquarium Forense - Rediscovery and the Restoration (2009-10), the Comitium Excavations (2009-10)

Kategori:Forum Romanum
Kategori:Arkeologiske steder i Italia
Kategori:Arkitektur på 300-tallet f.Kr.
Kategori:Arkitektur på 0-tallet f.Kr.
Kategori:Byggverk fullført på 300-tallet f.Kr.
Kategori:Byggverk fullført på 0-tallet f.Kr.
Kategori:Rione Campitelli